369.02 REGOLI DWAR APPELLI MINN DEĊIŻJONIJIET TAL-KUMITAT GĦALL-AVUKATI U PROKURATURI LEGALI L-AVVIŻ LEGALI 32 ta’ l-1997. L-AVVIŻ LEGALI 32 ta’ l-1997. 1. Titolu. It-titolu ta’ dawn ir-regoli hu Regoli dwar Appelli minn Deċiżjonijiet tal-Kumitat għall-Avukati u Prokuraturi Legali. 2. Kull appell lill-Kummissjoni għall-Amministrazzjoni tal-Ġustizzja minn deċiżjoni tal-Kumitat għall-Avukati u Prokuraturi Legali kostitwit taħt l-artikolu 3 ta’ l-Att dwar Kummissjoni għall-Amministrazzjoni tal-Ġustizzja, għandu jsir bil-miktub. 3. Żmien li fih jista’ jsir l-appell. It-terminu biex jiġi sottomess l-appell huwa ta’ għoxrin ġurnata min-notifika tad-deċiżjoni ta’ l-imsemmi Kumitat. Din in-notifika għandha ssir permezz ta’ persuni dettaljati għal dan l-iskop miċ-Cha irman tal-Kummissjoni. 4. L-appell irid jiġi depożitat fl-Uffiċċju tal-Kummissjoni fil-Palazz, il-Belt Valletta, fil-ħinijiet li fihom ikun miftuh ir-Reġistru tal-Qorti. 5. Sommarju tad-deċiżjoni. L-appell għandu jikkontjeni biss rikapitolazzjoni tal-parti tad-deċiżjoni li tkun appellata, u r-raġunijiet li għalihom ikun qiegħed jintalab li dintinbidel. 6. Data tas-smigħ. Meta jiġi preżentat l-appell, il-Kummissjoni għandha fi żmien sebat ijiem tappuntah għas-smigħ, u dan għal data li ma tkunx aktar ’il boghod minn xahar mill-jum ta’ l-istess preżentata. 7. Quorum. Is-smigħ isir mill-Kummissjoni kollha, iżda l-fatt li xi membri jkunu assenti jew ikunu ġew rikużati m’għandux iwaqqa f is-smigħ ta’ l-appell basta li jkun hemm preżentiquorum konsistenti f’nofs l-għadd ta’ membri li jistgħu joqogħdu u wieħed. 8. Meta l-Kummissjoni tisma’ appelli minn deċiżjonijiet tal-Kumitat għall-Avukati u Prokuraturi Legali, il-proċeduri għandhom jinżammu incamera, iżda l-Avukat jew il-Prokuratur Legali li kontrihikunsar l-ilment oriġina li jista’ jitlob li l-proċeduri jsiru bil-miftuħ. 9. Min ukoll jista’ jkun preżenti. Waqt is-smigħ ta’ l-appell, kemm il-persuna li kontra tagħha sar l-ilment kif ukoll il-persuna li għamlet l-ilment u l-Kamra tal-Avukati jew il-Kamra tal-Prokuraturi Legali, skond il-każ, għandhom dritt li jkunu preżenti ura ppreżentati. 10. Avviż ta’ smigħ. Id-data u l-ħin appuntati għas-smigħ ta’ l-appell jiġu notifikati permezz ta’ persuni dettaljati għal dan l-iskop miċ-Cha irman tal-Kummissjoni. 11. Notifika ta’ l-appell. Kopja ta’ l-appell tiġi notifikata lill-persuna li kontra tagħha jkun sar l-ilment oriġinali meta l-appell isir mill-Kamra ta’ l-Avukati jew mill-Kamra tal-Prokuraturi Legali, jew lill-Kamra ta’ l-Avukati jew lill-Kamra tal-Prokuraturi Legali meta l-appell isir minn min ikun sar l-ilment oriġinali kontrih. 12. Meta l-appellant jonqos milli jidher. Jekk l-appellant, debitament notifikat, jonqos milli jidher għas-smigh fil-ġurnata u l-ħin appuntati u jonqos milli jiġġustifika dak in-nuqqas bil-miktub fi żmien sebat ijiem, l-appell jitqies bħala deżert. 13. Xhieda u dokumenti. Il-Kummissjoni jkollha dritt li terġa’ tisma’ bil-ġurament kull persuna li tkun instemgħet mill-Kumitat għall-Avukati u Prokuraturi Legali, u għandu jkollha disponibbli kull inkartament li jkollu l-Kumitat dwar il-każ. 14. Għandhom jiġu notifikati bid-deċiżjoni tal-Kummissjoni l-persuna li kontriha jkun sar l-ilment, il-Kamra ta’ l-Avukati jew il-Kamra tal-Prokuraturi Legali skond il-każ, u l-persuna li tkun għamlet l-ilment quddiem il-Kumitat għall-Avukati u Prokuraturi Legali. 15. Meta s-smigħ ta’ l-appell ma jkunx sarincamera, id-deċiżjoni dwar l-appell tingħata fil-pubbliku u din tkun tista’ tiġi pubblikata sakemm dan isir fit-testħiħ tagħha.